
Nr.587, datë 7.7.2010

PËR MONITORIMIN DHE KONTROLLIN E NIVELIT TË ZHURMAVE NË QENDRAT URBANE DHE TURISTIKE 

Në mbështetje të nenit 100 të Kushtetutës dhe të ligjit nr.9774, datë 12.7.2007 “Për vlerësimin dhe administrimin e zhurmës në mjedis”, me propozimin e Ministrit të Mjedisit, Pyjeve dhe Administrimit të Ujërave, Këshilli i Ministrave 

VENDOSI: 

1. Ministria e Mjedisit, Pyjeve dhe Administrimit të Ujërave dhe Ministria e Shëndetësisë, nëpërmjet strukturave të tyre qendrore dhe rajonale, të marrin të gjitha masat për monitorimin e situatës në qendrat urbane e turistike në vend, duke ushtruar kontroll në të gjitha veprimtaritë e subjekteve fizike dhe juridike, të cilat janë burim zhurme. 
2. Ministria e Shëndetësisë të angazhojë Institutin e Shëndetit Publik për kryerjen e matjeve dhe vlerësimin e nivelit të zhurmës, sipas udhëzimit të përbashkët nr.8, datë 27.11.2007 të Ministrit të Mjedisit, Pyjeve dhe Administrimit të Ujërave e të Ministrit të Shëndetësisë “Për nivelet kufi të zhurmave në mjedise të caktuara”. 
3. Strukturat e njësive të qeverisjes vendore, në bazë të nenit 8 të ligjit nr.9774, datë 12.7.2007 “Për vlerësimin dhe administrimin e zhurmës në mjedis”, të zbatojnë të gjitha kriteret ligjore në fuqi dhe masat e mbrojtjes nga zhurmat, duke aplikuar dhënien e lejeve për lokalet e ndryshme, sipas këtij përcaktimi: 
3.1 Për mjediset e hapura orari i lejimit të veprimtarive, për ditët e premte dhe të shtunë, të jetë nga ora 19.00 deri në orën 24.00, ndërsa për ditët e tjera të javës të jetë nga ora 19.00 deri në orën 23.00, sipas normave të lejuara të zhurmës, të përcaktuara në udhëzimin e përbashkët nr.8, datë 27.11.2007 të Ministrit të Mjedisit, Pyjeve dhe Administrimit të Ujërave dhe të Ministrit të Shëndetësisë “Për nivelet kufi të zhurmave në mjedise të caktuara”. 
3.2 Për mjediset e mbyllura, veprimtaria të lejohet pa kufizime orari, duke respektuar nivelin e lejuar të zhurmës të përcaktuar në udhëzimin e përbashkët nr.8, datë 27.11.2007 të Ministrit të Mjedisit, Pyjeve dhe Administrimit të Ujërave dhe të Ministrit të Shëndetësisë “Për nivelet kufi të zhurmave në mjedise të caktuara”. 
4. Ministria e Brendshme, nëpërmjet strukturave të Policisë së Shtetit, të marrë të gjitha masat për mbështetjen e organeve e të strukturave shtetërore që ushtrojnë monitorimin e kontrollin e zhurmave në mjedis, si dhe të monitorojë zbatimin e orarit të përcaktuar në piken 3.1 të këtij vendimi. 
5. Strukturat vendore të Policisë së Shtetit dhe strukturat ekzekutive të njësive të qeverisjes vendore mbështesin Inspektoratin e Mjedisit, me kërkesën e tij, për zbatimin e vendimeve të marra nga ky Inspektorat ndaj subjekteve që gjenerojnë zhurmë në kundërshtim me ligjin. Ministri i Mjedisit, Pyjeve dhe Administrimit të Ujërave dhe Ministri i Brendshëm përcaktojnë me udhëzim të përbashkët procedurat e bashkëpunimit ndërmjet strukturave përgjegjëse në zbatimin e vendimeve të marra nga Inspektorati i Mjedisit. 
6. Ministria e Mjedisit, Pyjeve dhe Administrimit të Ujërave dhe Ministria e Shëndetësisë, brenda një afati 6-mujor nga hyrja në fuqi e këtij vendimi dhe në zbatim të nenit 20 të ligjit nr.9774, datë 12.7.2007 “Për vlerësimin dhe administrimin e zhurmës në mjedis”, të marrin të gjitha masat për hartimin e miratimin e Planit Kombëtar të Veprimit për Menaxhimin e Zhurmave. 
7. Pas miratimit të Planit Kombëtar të Veprimit për Menaxhimin e Zhurmave, në zbatim të nenit 21 të ligjit nr.9774, datë 12.7.2007 “Për vlerësimin dhe administrimin e zhurmës në mjedis”, Ministri i Mjedisit, Pyjeve dhe Administrimit të Ujërave të miratojë programin dhe udhëzimet përkatëse, të cilat u dërgohen organeve të qeverisjes vendore, që do të realizojnë, brenda vitit 2011, hartëzimin e zhurmës në nivel vendor, si dhe hartat strategjike të zhurmës, në nivel kombëtar. 
8. Për bashkërendimin e punës dhe marrjen e masave për zbatimin me efikasitet të këtij vendimi, Ministria e Mjedisit, Pyjeve dhe Administrimit të Ujërave, Ministria e  Shëndetësisë, Ministria e Brendshme, nëpërmjet strukturave të tyre qendrore dhe vendore, në bashkëpunim me njësitë e qeverisjes vendore dhe nën mbikëqyrjen e prefektit të qarkut, të ngrenë grupet përkatëse të punës, në nivel vendor. 
9. Ngarkohen Ministria e Mjedisit, Pyjeve dhe Administrimit të Ujërave, Ministria e Shëndetësisë, Ministria e Brendshme, prefektët e qarqeve dhe njësitë e qeverisjes vendore për zbatimin e këtij vendimi. 
Ky vendim hyn në fuqi menjëherë dhe botohet në Fletoren Zyrtare. 

Kryeministri
Sali Berisha


Vendim
Nr.589, datë 29.7.2010

Për disa ndryshime në vendimin nr.828, datë 30.12.1998 të këshillit të ministrave “Për shitjen e mjeteve dhe të teknikës luftarake të ushtrisë, të dala jashtë përdorimit, në formën e skrapeve”, të ndryshuar

Në mbështetje të nenit 100 të Kushtetutës dhe të pikës 7 të nenit 14 të ligjit nr.8671, datë 26.10.2000 “Për pushtetet dhe autoritetet e komandimit dhe të drejtimit strategjik të Forcave të Armatosura të Republikës së Shqipërisë”, të ndryshuar, me propozimin e Ministrit të Mbrojtjes, Këshilli i Ministrave

Vendosi:

1. Në vendimin nr.828, datë 30.12.1998 të Këshillit të Ministrave, bëhet ky ndryshim:
Në lidhjen A, në listën që i bashkëlidhet vendimit, numri rendor 2 “Nëndetësja 332 Tufani”, numri rendor 10 “Katër silurues 302 Patrioti”, numri rendor 11 “Katër silurues 303 Delfini”, numri rendor 13 “Katër silurues 307 Luftëtari”, numri rendor 15 “Katër silurues 309 Heroi”, numri rendor 16 “Katër silurues 310 Trimi” dhe numri rendor 25 “Rimork detar 253 M.Ulqinaku”, hiqen nga lista dhe i kalojnë, për qëllime muzeale, Ministrisë së Turizmit, Kulturës, Rinisë dhe Sporteve.
2. Ngarkohen Ministria e Mbrojtjes dhe Ministria e Turizmit, Kulturës, Rinisë dhe Sporteve për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

Kryeministri
Sali Berisha







Vendim
Nr.590, datë 29.7.2010

Për dhënie ndihme financiare një kategorie personash të strehuar në republikën e shqipërisë

Në mbështetje të nenit 100 të Kushtetutës të neneve 5 e 45 të ligjit nr.9936, datë 26.6.2008 “Për menaxhimin e sistemit buxhetor në Republikën e Shqipërisë”, të nenit 13 të ligjit nr.10 190, datë 26.11.2009 “Për buxhetin e vitit 2010” dhe të ligjit nr.9959, datë 17.7.2008 “Për të huajt”, me propozimin e Ministrit të Brendshëm, Këshilli i Ministrave

Vendosi:

1. Dhënien e një ndihme financiare prej 78 000 (shtatëdhjetë e tetë mijë) lekësh në muaj, për pagesën e qirasë së banesës, të ushqimit, energjisë elektrike e të ujit, çdo shtetasi të huaj, sipas lidhjes nr.1, që i bashkëlidhet këtij vendimi.
2. Pagesa të kryhet nga strukturat e Ministrisë së Brendshme, sipas udhëzimit të Ministrit të Brendshëm.
3. Efektet financiare, që rrjedhin nga zbatimi i këtij vendimi, të përballohen nga fondi rezervë i Buxhetit të Shtetit, në shumën e përcaktuar, sipas lidhjes nr.2, që i bashkëlidhet këtij vendimi.
4. Ngarkohen Ministria e Brendshme dhe Ministria e Financave për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

Kryeministri
Sali Berisha

Lidhja nr.1

1. Abdu Rrauf Omar
2. Salih Bib Al’Hadi Essasi
3. Sherif Fat’hi Almeshad

Lidhja nr.2 Efektet financiare

	Nr
	Emër/mbiemër
	Qira
	Ndihmë financiare
	Muaj
	Total ndihmë financiare

	1.
	Abdu Rrauf Omar
	35 000
	43 000
	12
	936 000

	2
	Salih Bin Al’Hadi Essasi

	35 000
	43 000
	12
	936 000

	3
	Sherif Fat’hi Almeshad
	35 000
	43 000
	12
	936 000

	Totali/lekë
	2 808 000



Për të gjithë shtetasit e sipërpërmendur është parashikuar mbulimi i shpenzimeve të qirave të banesave për një periudhë 12-mujore. Kjo, pasi këta shtetas kanë firmosur kontrata qiraje banese njëvjeçare me agjencinë imobiliare dhe gjykojmë që këto kontrata të përsëriten për një periudhë njëvjeçare.
Për të gjithë shtetasit e sipërpërmendur ndihma financiare është përllogaritur për të mbuluar periudhën gusht 2010-gusht 2011.

Vendim
Nr.591, datë 23.7.2010

PËR DISIPLINIMIN E PËRDORIMIT TË FONDEVE BUXHETORE
   
Në mbështetje të nenit 100 të Kushtetutës, të neneve 16 e 40 të ligjit nr.9936, datë 26.6.2008 “Për menaxhimin e sistemit buxhetor në Republikën e Shqipërisë” dhe të nenit 10 të ligjit nr.10 190, datë 26.11.2009 “Për buxhetin e vitit 2010”, me propozimin e Ministrit të Financave, Këshilli i Ministrave 
 
VENDOSI:

1. Shpenzimet e personelit, të miratuara në ligjin nr.10 190, datë 26.11.2009 “Për buxhetin e vitit 2010”, për çdo njësi të qeverisjes së përgjithshme, përbëjnë kufirin maksimal, të lejuar për t’u përdorur, për çdo njësi shpenzuese, për punonjësit e miratuar me aktet përkatëse ligjore dhe nënligjore. Për disiplinimin e këtyre shpenzimeve, vetëm për vitin 2010, të respektohen këto masa:
a) Shpenzimet e personelit, të dhëna me hollësi, në nivel mujor dhe të depozituara në Drejtorinë e Përgjithshme të Thesarit, në Ministrinë e Financave, nuk avancohen.
b) Fondi i veçantë i planifikuar në shpenzimet e personelit të mos përdoret për shpërblime e për veprimtari social-kulturore, deri më datë 1 dhjetor 2010. Çdo shpërblim, i dhënë në kundërshtim me vendimin nr.1151, datë 25.11.2009 të Këshillit të Ministrave, përjashtuar pikën 5 të tij, të kthehet në buxhetin e njësisë shpenzuese.
c) Shpenzimet e personelit, për orë pune, mbi kohën normale të punës, të përdorura në kundërshtim me udhëzimin nr.19, datë 10.7.2008 të Ministrit të Financave “Për vendosjen e disa standardeve në planifikimin e shpenzimeve për personelin”, të kthehen në buxhetin e njësisë shpenzuese.
ç)  Të mos ndërmerren ndryshime në strukturat ekzistuese, që shoqërohen me efekte financiare shtesë. Përjashtohet nga ky kufizim krijimi i institucioneve të reja.
d) Pagesat për nëpunësit civilë, që janë në listë pritjeje, jepen vetëm pas konfirmimit zyrtar të Departamentit të Administratës Publike dhe përfshijnë pagesën për nivelin e pagës për funksion, pagës për diplomë dhe pagës për vjetërsi në punë.
dh)  Të gjitha fondet buxhetore, që i nënshtrohen procedurave të prokurimit  publik,  të cilat deri  më datë 1 gusht 2010 rezultojnë të paprokuruara, të bllokohen. Në kuptim të këtij vendimi, fonde të paprokuruara do të vlerësohen ato fonde, për të cilat, deri më 1 gusht, nuk është lidhur kontratë. 
e) Trajnimet jashtë vendit për nëpunësit e njësive të qeverisjes së përgjithshme, të parashikuara për t’u mbuluar me fondet e miratuara për vitin 2010, bllokohen.
ë)  Shpenzimet për udhëtime e dieta për njësitë e qeverisjes së përgjithshme të reduktohen, duke përfshirë vetëm udhëtime të rëndësisë së veçantë e vetëm për një numër të kufizuar punonjësish. Në çdo rast, për kryerjen e këtyre udhëtimeve, të merret miratimi i ministrit/titullarit të institucionit qendror.
2. Ngarkohen njësitë e qeverisjes së përgjithshme, për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

Kryeministri
Sali Berisha




VENDIM
Nr.592, datë 14.7.2010
  
PËR NJË SHTESË FONDI NË BUXHETIN E MINISTRISË SË SHËNDETËSISË, MIRATUAR PËR VITIN 2010, PËR  MBULIMIN E PJESSHËM TË SHPENZIMEVE TË KURIMIT, NË MAQEDONI, TË SHTETASIT SULEJMAN TAFÇIU

Në mbështetje të nenit 100 të Kushtetutës, të neneve 5 e 45 të ligjit nr.9936, datë 26.6.2008 “Për menaxhimin e sistemit buxhetor në Republikën e Shqipërisë”, dhe të nenit 13 të ligjit nr.10190, datë 26.11.2009 “Për buxhetin e vitit 2010”, me propozimin e Ministrit të Shëndetësisë,  Këshilli i Ministrave

 VENDOSI:

 1. Ministrisë së Shëndetësisë, në buxhetin e miratuar për vitin 2010, zëri “Shpenzime operative”, t’i shtohet fondi prej 3 000 000 (tre milionë) lekësh, për mbulimin e shpenzimeve të kurimit, në Maqedoni, të shtetasit Sulejman Tafçiu.
2. Ky fond të përballohet nga  fondi  rezervë i Buxhetit të Shtetit.
3. Pagesa të bëhet kundrejt paraqitjes së faturave origjinale të institucionit shëndetësor të kurimit.
4. Ngarkohen  Ministria e Shëndetësisë dhe Ministria e Financave për zbatimin e këtij vendimi.
Ky vendim hyn në fuqi menjëherë.
 
Kryeministri
Sali Berisha


VENDIM
Nr.594, datë 23.7.2010

PËR MIRATIMIN E MARRËVESHJES, NDËRMJET KËSHILLIT  TË MINISTRAVE TË REPUBLIKËS SË SHQIPËRISË DHE QEVERISË SË REPUBLIKËS FEDERALE TË GJERMANISË, PËR  BASHKËPUNIM FINANCIAR, 2007, PËR FINANCIMIN E PROJEKTIT “PROGRAMI I FURNIZIMIT ME UJË I ZONAVE RURALE-FAZA 2”

Në mbështetje të nenit 100 të Kushtetutës dhe të neneve 17 e 23 të ligjit nr.8371, datë 9.7.1998 “Për lidhjen e traktateve dhe marrëveshjeve ndërkombëtare”, me propozimin e zëvendëskryeministrit dhe Ministër i Punëve të Jashtme, Këshilli i Ministrave

VENDOSI:

Miratimin e marrëveshjes, ndërmjet Këshillit të Ministrave të Republikës së Shqipërisë dhe Qeverisë së Republikës Federale të Gjermanisë, për  bashkëpunim financiar, 2007, për financimin e projektit “Programi i furnizimit me ujë i zonave rurale-faza 2”, sipas tekstit që i bashkëlidhet këtij vendimi.
Ky vendim hyn në fuqi pas botimit në Fletoren Zyrtare.
Kryeministri
Sali Berisha

Marrëveshje
Ndërmjet Këshillit të Ministrave të Republikës së Shqipërisë dhe Qeverisë së Republikës Federale të Gjermanisë për bashkëpunim financiar, 2007

Këshilli i Ministrave i Republikës së Shqipërisë dhe Qeveria e Republikës Federale të Gjermanisë,
në frymën e marrëdhënieve miqësore ekzistuese ndërmjet Republikës së Shqipërisë dhe Republikës Federale të Gjermanisë;
duke u nisur nga dëshira për t’i forcuar dhe thelluar këto marrëdhënie miqësore nëpërmjet bashkëpunimit financiar si partnerë;
të ndërgjegjshëm se ruajtja e këtyre marrëdhënieve përbën bazën e kësaj marrëveshjeje;
me qëllim për të kontribuar në zhvillimin social dhe ekonomik në Republikën e Shqipërisë;
duke iu referuar protokollit të bisedimeve ndërqeveritare të datës 16 tetor 2007,
u morën vesh si vijon:

Neni 1

1. Qeveria e Republikës Federale të Gjermanisë u jep mundësi Këshillit të Ministrave të Republikës së Shqipërisë dhe/ose marrësve të tjerë që do të zgjidhen bashkërisht nga të dy qeveritë, të marrin nga Kreditansalt für Wiederaufbau (KfW) shumën e mëposhtme:
Një hua me vleftë prej deri në 1 500 000 euro (me fjalë një milion e pesëqind mijë eurosh) për projektin “Programi për furnizimin e zonave rurale me ujë”, kur nga shqyrtimi përkatës ka rezultuar se projekti vlen për t’u mbështetur.
2. Nëse Këshilli i Ministrave i Republikës së Shqipërisë dhe Qeveria e Republikës Federale të Gjermanisë bien dakord, projekti i përmendur në paragrafin 1 mund të zëvendësohet me projekte të tjera.
3. Në rast se Qeveria e Republikës Federale të Gjermanisë në një kohë të mëvonshme i jep mundësi Këshillit të Ministrave të Republikës së Shqipërisë të marrë nga Kreditansalt für Wiederaufbau hua ose shuma të tjera financimi për përgatitjen e projektit të përmendur në paragrafin 1 ose shuma të tjera financimi për masa të nevojshme shoqëruese për zbatimin dhe mbikëqyrjen e projektit të përmendur në paragrafin 1, atëherë gjen zbatim kjo marrëveshje.

Neni 2

1. Përdorimi i shumës së përmendur në nenin 1, kushtet me të cilat vihet në dispozicion ajo, si dhe procedura e dhënies së porosisë përcaktohen në kontratën që do të lidhet midis Kreditansalt für Wiederaufbau dhe huamarrësve, kontratë e cila u nënshtrohet dispozitave ligjore në fuqi në Republikën Federale të Gjermanisë.
2. Premtimi i shumës së përmendur në nenin 1 do të zhvleftësohet, në rast se kontrata  përkatëse për hua nuk përfundohet brenda një afati prej tetë vjetësh pas vitit të premtimit. Për shumën në fjalë, ky afat mbaron më datë 31 dhjetor 2015.
3. Këshilli i Ministrave i Republikës së Shqipërisë, në rastet kur ai vetë nuk është huamarrës, do të garantojë ndaj Kreditansalt für Wiederaufbau të gjitha pagesat me euro për shlyerjen e borxheve të huamarrësve në bazë të kontratës, e cila do të përfundohet sipas paragrafit 1.

Neni 3

Këshilli i Ministrave i Republikës së Shqipërisë e liron Kreditansalt für Wiederaufbau nga të gjitha taksat dhe tatimet e tjera publike, të cilat merren në Republikën e Shqipërisë lidhur me përfundimin dhe zbatimin e kontratës së përmendur në nenin 2, paragrafi 1.
Neni 4

Këshilli i Ministrave i Republikës së Shqipërisë i lejon pasagjerët dhe furnizuesit të zgjedhin lirisht ndërmarrjet transportuese për transportimin e personave dhe të mallrave në rrugë detare, tokësore dhe ajrore, transport ky që rezulton nga dhënia e huasë dhe nga dhënia e shumave të financimit, si dhe nuk merr asnjë masë e cila përjashton ose vështirëson pjesëmarrjen me të drejta të barabarta të ndërmarrjeve transportuese me qendër në Republikën Federale të Gjermanisë, dhe nxjerr në rast se duhet lejet e nevojshme për pjesëmarrjen e këtyre ndërmarrjeve transportuese.

Neni 5

Kjo marrëveshje hyn në fuqi në ditën, kur Këshilli i Ministrave i Republikës së Shqipërisë i njofton Qeverisë së Republikës Federale të Gjermanisë, se janë përmbushur kushtet brendashtetërore për hyrjen e saj në fuqi. Përcaktuese është dita e marrjes së njoftimit.

Bërë në Tiranë, më datë_____ , në dy origjinale, secili në gjuhën shqipe dhe gjermane, duke pasur secili tekst fuqi të barabartë.


VENDIM
Nr.595, datë 23.7.2010

PËR KALIMIN E PASURIVE TË PALUAJTSHME TË “INSIG” SHA, NGA MINISTRIA E FINANCAVE (INSIG), NË PËRGJEGJËSI ADMINISTRIMI TË MINISTRISË SË PUNËVE PUBLIKE DHE TRANSPORTIT, PËR ENTIN KOMBËTAR TË BANESAVE

Në mbështetje të nenit 100 të Kushtetutës, të neneve  8, 10, 11 e 13 të ligjit nr.8743, datë 22.2.2001 “Për pronat e paluajtshme të shtetit”, të ndryshuar, dhe të ligjit nr.9232, datë 13.5.2004 “Për programet  sociale për strehimin e banorëve të zonave urbane”, të ndryshuar, me propozimin e Ministrit të Drejtësisë, Ministrit të Financave dhe Ministrit të Brendshëm, Këshilli i Ministrave

VENDOSI:  

1. Kalimin e pasurive të paluajtshme, apartamente, lokale, mjedise shërbimi, në pronësi të “INSIG” sh.a., regjistruar në nr.hipotekor 7792, datë 13.10.1995, të Zyrës Vendore të Regjistrimit të Pasurive të Paluajtshme, Tiranë, në përgjegjësi administrimi të Ministrisë së Punëve Publike dhe Transportit, për Entin Kombëtar të Banesave.
2. Kalimin e truallit me nr.pasurie 9/15, zonë kadastrale  8330, me sipërfaqe 11416 m2, sipas planvendosjes që i bashkëlidhet këtij vendimi, si truall në bashkëpronësi të pandarë, në  funksion të objekteve të pasqyruara në këtë planvendosje.
3. Ngarkohet Enti Kombëtar i Banesave të bëjë inventarizimin, me qëllim privatizimin në favor të familjeve që banojnë në këto godina, sipas procedurave të përcaktuara në udhëzimin nr.19, datë 13.9.2007 të Ministrit të Punëve Publike dhe Transportit “Për përcaktimin e rregullave të përgjithshme të zbatimit të programit të banesave me kosto të ulët”.
4. Ngarkohet Zyra Vendore e  Regjistrimit të Pasurive të Paluajtshme, Tiranë, për regjistrimin e pasurive të përmendura në pikën 1 të këtij vendimi, sipas ligjit nr.7843, datë 13.7.1994 “Për regjistrimin e pasurive të paluajtshme”, të ndryshuar.
5. Procedurat e privatizimit dhe lidhja e kontratave të bëhet brenda 6 (gjashtë) muajve nga data e regjistrimit të këtyre pasurive në Zyrën Vendore të Regjistrimit të Pasurive të Paluajtshme, Tiranë, nga Enti Kombëtar i Banesave. Në rastet kur familja nuk pranon të lidhë kontratën, brenda afatit të mësipërm, me Entin Kombëtar të Banesave,  i humbet e drejta e privatizimit dhe pasuria përkatëse do të përdoret nga Enti Kombëtar i Banesave, në zbatim të programit të banesave me kosto të ulët.
6. Ngarkohen Ministri i Financave, Ministri i Drejtësisë, Ministri i Punëve Publike dhe Transportit, Enti Kombëtar i Banesave dhe kryeregjistruesi i Pasurive të Paluajtshme të Republikës së Shqipërisë, të ndjekin procedurat e nevojshme për zbatimin e këtij vendimi.
Ky vendim hyn në fuqi pas botimit në Fletoren Zyrtare.

Kryeministri
Sali Berisha









[image: ]


VENDIM
Nr.596, datë 23.7.2010

PËR MIRATIMIN E LISTËS PARAPRAKE TË PRONAVE TË PALUAJTSHME PUBLIKE, SHTETËRORE, QË TRANSFEROHEN NË PRONËSI OSE NË PËRDORIM TË BASHKISË PUKË TË QARKUT TË SHKODRËS

Në mbështetje të nenit 100 të Kushtetutës, të neneve 2, 3 e 17 të ligjit nr.8744, datë 22.2.2001 “Për transferimin e pronave të paluajtshme publike të shtetit në njësitë e qeverisjes vendore”, të ndryshuar, me propozimin e Ministrit të Brendshëm, Këshilli i Ministrave

VENDOSI:  

1. Miratimin e listës  paraprake të pronave të paluajtshme publike, shtetërore, që transferohen në pronësi ose në përdorim bashkisë Pukë të qarkut të Shkodrës, sipas lidhjes 1, e cila i bashkëlidhet këtij vendimi.
Lista paraprake, sipas kërkesave të këshillit të kësaj bashkie, është pjesë e listës së inventarit të pronave të paluajtshme publike, shtetërore, që janë brenda juridiksionit territorial dhe administrativ të bashkisë Pukë të qarkut të Shkodrës, miratuar me vendimin nr.364, datë 27.3.2008 të Këshillit të Ministrave “Për miratimin e listës së inventarit të pronave të paluajtshme shtetërore në bashkinë Pukë të qarkut të Shkodrës”.
2. Ngarkohen Ministria e Brendshme dhe bashkia Pukë për zbatimin e këtij vendimi.
Ky vendim hyn në fuqi pas botimit në Fletoren Zyrtare.

Kryeministri
Sali Berisha


Bashkia Pukë 								        Lidhja nr.1

	Numrat rendorë të 
pronave në listën e 
inventarit
	Fusha e përdorimit të pronës
	Lloji i 
transferimit

	5,7-14,17-21,28,34 
	Prona që përdoren për realizimin e programeve 
administrative. 
Pasuria nr.3, zona kadastrale 3069, me sipërfaqe 
96 m2 nuk transferohet (privat). 
	Në pronësi

	38 -47 
	Prona që përdoren për realizimin e programeve arsimore. 
	Në pronësi

	48-56 
	Prona që përdoren për realizimin e funksioneve në fushën e shëndetit publik. 
	Në pronësi

	57-64 
	Prona që përdoren për realizimin e veprimtarive social- kulturore e sportive. 
	Në pronësi

	65-88 
	Prona që përdoren për realizimin e funksioneve në fushën e strehim dhe mbrojtje civile. 
	Në pronësi

	89 
	Prona që përdoren për realizimin e funksioneve në fushën e shërbimit social. 
	Në pronësi

	90-94 
	Varrezat publike. 
	Në pronësi


	95-101,111-144,
146-148,160 
	Troje të lira dhe hapësira publike të pa zëna ndërmjet ndërtesave ose objekteve të çdo lloji.
	Në përdorim 

	102-110,145 
	Infrastrukturë (Sheshe, lulishte dhe shërbime publike). 
	Në pronësi

	149-158,165-166 
	Prona që përdoren për realizimin e funksioneve në fushën e zhvillimit ekonomik. 
	Në pronësi

	159,406-419 
	Infrastrukturë (Rrugë vendore). 
	Në pronësi 

	171-174 
	Prona që përdoren për ushtrimin e funksioneve në fushën e bujqësisë dhe të ushqimit ( toka produktive). 
	Në përdorim 

	392-395 
	Prona që përdoren për ushtrimin e funksioneve në fushën e ujësjellës -kanalizimeve. 
	Në pronësi 

	422-465 
	Prona që përdoren për realizimin e funksioneve në fushën e ndriçimit publik. 
	Në pronësi




VENDIM
Nr.597, datë 23.7.2010

Për një ndryshim në vendimin nr.906, datë 19.12.2007 të Këshillit të Ministrave “Për miratimin e listës së inventarit të pronave të paluajtshme shtetërore, të cilat i kalojnë në përgjegjësi administrimi ministrisë së punës, Çështjeve sociale dhe shanseve të BArabarta, për shërbimin kombëtar të punësimit”

Në mbështetje të nenit 100 të Kushtetutës dhe të neneve 8, pikat 3 e 13 të ligjit nr.8743, datë 22.2.2001 “Për pronat e paluajtshme të shtetit”, të ndryshuar, me propozimin e Ministrit të Brendshëm, Këshilli i Ministrave

VENDOSI: 
 
Në listën që i bashkëlidhet vendimit nr.906, datë 19.12.2007 të Këshillit të Ministrave, për masat e pronës të Zyrës Vendore të Shërbimit Kombëtar të Punësimit, Devoll, zëvendësohen me përmasat e përcaktuara në formularin nr.1, që i bashkëlidhet këtij vendimi.
Ky vendim hyn në fuqi menjëherë.

Kryeministri
Sali Berisha

VENDIM
Nr.598, datë 23.7.2010

PËR SHPRONËSIMIN, PËR INTERES PUBLIK, TË PRONARIT  TË PASURISË SË PALUAJTSHME, PRONË PRIVATE, QË PREKET NGA SISTEMIM–ASFALTIMI I UNAZËS SË QYTETIT, NË BASHKINË E FUSHË - KRUJËS

Në mbështetje të nenit 100 të Kushtetutës dhe të neneve 5, pika 1, 20 e 21 të ligjit nr.8561, datë 22.12.1999 “Për shpronësimet dhe marrjen në përdorim të përkohshëm të pasurisë, pronë private, për interes publik”, me propozimin e Ministrit të Brendshëm, Këshilli i Ministrave

VENDOSI:

1. Shpronësimin, për interes publik, të pronarit të pasurisë së paluajtshme, pronë private, që preket nga sistemim–asfaltimi i unazës së qytetit, në bashkinë e Fushë - Krujës.
2. Shpronësimi bëhet në favor të bashkisë së Fushë – Krujës.
3. Pronari i pasurisë së paluajtshme, që shpronësohet, të kompensohet, sipas masës përkatëse, që paraqitet në tabelën që i bashkëlidhet këtij vendimi dhe është pjesë përbërëse e tij, për sipërfaqen 160 (njëqind e gjashtëdhjetë) m², tokë arë, pronë private, me vlerë shpronësimi 72 160 (shtatëdhjetë e dy mijë e njëqind e gjashtëdhjetë) lekë.
4. Vlera e shpenzimeve procedurale të përballohet nga bashkia e  Fushë - Krujës.
5. Vlera e përgjithshme e shpronësimit të përballohet nga të ardhurat e bashkisë së Fushë - Krujës, planifikuar në buxhetin e saj.
6. Afati i përfundimit të procedurës së shpronësimit të jetë 3 (tre) muaj pas datës së  hyrjes në fuqi të këtij vendimi.
7. Afati i përfundimit të punimeve për këtë objekt të jetë në përputhje me afatet e parashikuara nga bashkia e Fushë - Krujës, për realizimin e këtij projekti.
8. Regjistrimi i ri i pasurisë, 160 (njëqind e gjashtëdhjetë) m², tokë arë, shpronësuar në favor të bashkisë së Fushë - Krujës, të bëhet brenda  30 (tridhjetë) ditëve nga data e hyrjes në fuqi të këtij vendimi.
9. Ngarkohen Ministria e Brendshme dhe bashkia e Fushë - Krujës për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

Kryeministri
Sali Berisha


Të dhënat mbi listën emërore të pronarëve dhe pronave që do të shpronësohen për “sistemim-asfaltimin e unazës së qytetit”, në bashkinë e Fushë-Krujës

	Nr.
	Emër, mbiemër
	Sip.m2 tokë bujqësore
	Çmimi lekë/m2
	Vlera lekë
	Dokumenti i pronësisë
	Zona kadastrale

	1
	Petrit Ziri
	160
	451
	72 160
	Certifikatë pronësie
	1665

	
	
	
	
	
	
	

	
	Totali
	160
	
	72160
	
	




VENDIM
Nr.599, datë 23.7.2010

PËR MIRATIMIN E PAGESAVE QË KRYHEN NË AUTORITETIN E KOMUNIKIMEVE ELEKTRONIKE DHE POSTARE, PËR CAKTIMIN DHE PËRDORIMIN E FREKUENCAVE, TË NUMRAVE DHE TË SERIVE NUMERIKE

Në mbështetje të nenit 100 të Kushtetutës, të neneve 5, pika 3, e 119, pika 2 të ligjit nr.9918, datë 19.5.2008 “Për komunikimet elektronike në Republikën e Shqipërisë”, me propozimin e Ministrit për Inovacionin dhe Teknologjinë e Informacionit e të Komunikimit, Këshilli i Ministrave

VENDOSI:

1. Miratimin e pagesave, që kryhen në Autoritetin e Komunikimeve Elektronike dhe Postare, për caktimin dhe përdorimin e frekuencave,  të numrave dhe të serive numerike, sipas lidhjes nr.1, që i bashkëlidhet këtij vendimi dhe është pjesë përbërëse e tij.
2. Vendimi nr.75, datë 6.2.2003 i Këshillit të Ministrave “Për miratimin e pagesave që kryhen pranë Entit Rregullator të Telekomunikacioneve”, i ndryshuar, shfuqizohet.
3. Ngarkohet Autoriteti i Komunikimeve Elektronike dhe Postare për zbatimin e këtij vendimi.
Ky vendim hyn në fuqi pas botimit në Fletoren Zyrtare.
              
Kryeministri
Sali Berisha


Lidhja nr.1 

LLOGARITJA E PAGESAVE QË KRYHEN NË AKEP PËR CAKTIMIN DHE PËRDORIMIN E FREKUENCAVE, NUMRAVE DHE SERIVE NUMERIKE 

1. LLOJET E PAGESAVE QË KRYHEN NË AKEP 
1.1 Pagesat që kryhen në AKEP janë pagesat për përcaktimin dhe përdorimin e frekuencave, numrave dhe serive numerike dhe pagesat për certifikata, leje apo autorizime të tjera që lëshohen nga AKEP-ja, bazuar në ligjin nr.9918, datë 19.5.2008 “Për komunikimet elektronike në Republikën e Shqipërisë”. 
1.2 Përjashtohen nga pagesat për caktimin edhe përdorimin e frekuencave, numrave dhe serive numerike të gjithë përdoruesit në bazë të ligjit nr.9918; mund të përdorin frekuenca pa qenë nevoja të pajisen me autorizim individual. 
1.3 Llogaritja e pagesave vjetore për caktimin edhe përdorimin e frekuencave, numrave dhe serive numerike dhe pagesat e tjera që janë parashikuar në këtë vendim, llogariten në bazë të kësaj lidhjeje. Duke qenë se AKEP-ja nuk është entitet i regjistruar për efekt TVSH-je (tatimi mbi vlerën e shtuar), mbi këto tarifa nuk aplikohet TVSH-ja. 
1.4 Llogaritja e pagesave për përdorimin e frekuencave, për periudhë jo të plotë të vitit, do të bëhet proporcional me numrin e muajve në përdorim. Pagesa më e vogël do të jetë ajo e një muaji. 
1.5 Pagesat në AKEP sipas këtij vendimi, kryhen mbi bazën e faturës së lëshuar nga AKEP sipas formatit të përcaktuar në legjislacionin fiskal në fuqi në Republikën e Shqipërisë. 


2. PAGESAT PËR PËRDORIMIN E SPEKTRIT RADIO PËR SHËRBIMET E LËVIZSHME PUBLIKE TOKËSORE 
2.1 Shërbimi telefonik publik i lëvizshëm tokësor 
Pagesat vjetore për përdorimin e frekuencave radio për shërbimin telefonik publik të lëvizshëm tokësor (GSM, UMTS 900/1800 MHz dhe UMTS (1900-1980) dhe (2010-2170) MHz, do të llogariten sipas të dhënave të tabelës nr.1. 

Tabela nr. 1 
	Brezi i frekuencave MHz
	Njësia e matjes së 
brezit
	Pagesa vjetore 
në lekë

	(880- 915 )/(925-960) 
	Kanal (2x200) kHz 
	100 000 

	1710-1785 /1805-1880 
	Kanal (2x200) kHz 
	100 000 

	(1920-1980) / (2110-2170) 
	Brez (2x5) MHz 
	2 000 000 

	(1900-1920) MHz dhe 
(2020-2025) MHz 
	Brez (1 x5) MHz 
	1 000 000 



2.2 Shërbimi privat i lëvizshëm radio — PMR 
a) Pagesa për çdo sistem radio PMR, TETRA dhe Paging të reflektojë gjerësinë e spektrit që i caktohet sipërmarrësit për përdorim, d.m.th merr parasysh numrin e kanaleve të frekuencave, zonën gjeografike mbi të cilin sistemi radio operon, sasinë e pajisjeve radio që përbëjnë sistemin d.m.th stacion bazë, përsëritës, pajisje radio të montuar në makinë dhe pajisjet radio të dorës. 
b) Kanali i frekuencave radio për sistemet PMR-ka gjerësinë B = 12.5 kHz. Pagesat vjetore të mësipërme i përkasin sistemeve dupleks të radio komunikimit, 2x12.5 kHz. Në rastin e sistemeve simpleks PMR, pagesa do të llogaritet me gjysmën e vlerës/vlerave të tabelës së mësipërme. 

Tabela nr.2
 
	Kategoria
	Përshkrimi
	Zona e ofrimit të 
shërbimit
	Pagesa për çdo vit, 
për çdo sistem 
në lekë

	1 
	Sistem PMR lokal (On-site). 
	Me rreze ≤3 km 
	10 000 lekë/kanal 

	2 
	Stacion radio-bregdetar/ stacion tokësor aeronatik. 
	Në qytetet  bregdetare dhe 
aeroportet 
	10 000 lekë/kanal 

	3 
	Sistem PMR në zonë lokale 
	Zonë e shërbimit me 
rreze deri: 
	Pagesat për zonën 
me rreze deri në: 

	
	
	
	15 km
	30 km

	3.a 
	Numri i përgjithshëm i pajisjeve radio të sistemit PMR deri, baras 10 copë. 
	≤ l5 km 

	

≤ 30 km 



	15 000 
	25 000 

	3.b 
	Numri i përgjithshëm i pajisjeve radio të sistemit 
PMR deri 20 copë. 
	
	
	25 000 
	35 000 

	3.c 
	Numri i përgjithshëm i pajisjeve radio të sistemit 
PMR mbi 20 copë. 
	
	
	30 000 
	40 000 

	4 
	Sistem PMR në zonë të gjerë shërbimi 
	Zonë gjeografike me 
rreze deri: 
	Pagesa për çdo vit, 
për çdo sistem 

	4.a 
	Numri i përgjithshëm i pajisjeve radio të sistemit PMR deri, baras 10 copë. 
	

≤  50 km



	50 000 

	4.b 
	Numri i përgjithshëm i pajisjeve radio të sistemit 
PMR deri 20 copë. 
	
	60 000 

	4.c 
	Numri i përgjithshëm i pajisjeve radio të sistemit 
PMR mbi 20 copë. 
	
	70 000 

	5 
	Sistem PMR në zonë shërbimi kombëtar 
	>50 km
	100 000 



2.3 Shërbimi fiks radio 
1. Lidhje fikse radio përcaktohet lidhja midis dy stacioneve fikse radio, të vendosura në pika të caktuara saktë gjeografikisht. 
2. Pagesa vjetore për një lidhje radio, e cila në një drejtim të caktuar, përdoret me të dy polarizimet horizontal (H) dhe vertikale (V), do të jetë e njëjtë, si dhe në rastin kur përdoret me një polarizim. 
3. Pagesat për lidhjet radio pikë shumë pika —PMP, do të llogaritet me 4-fishin e shumës së pagesës së një lidhjeje fikse radio pikë-pikë, P-P. 
4. Pagesa vjetore për lidhjet fikse radio njëdrejtimëshe pikë-pikë (P-P) do të jenë sa gjysma e pagesave të dhëna në tabelën e mëposhtme tabela nr. 2. 
5. Llogaritja e pagesave, për lidhjen fikse radio të modifikuar apo të ndryshuar, për përdorim deri në përfundim të vitit kalendarik do të bëhet proporcionalisht me afatin e vlefshmërisë së përdorimit, për muaj, bazuar në pagesën vjetore. Vlera e pagesës vjetore të këtyre lidhjeve fikse radio, të modifikuar apo të ndryshuar, do të krahasohet me atë që është kryer në fillim të vitit, për lidhjet ekzistuese. Kur vlera e pagesës së lidhjes radio të modifikuar apo të ndryshuar, është më madhe se ajo e fillimit të vitit, subjekti duhet të paguajë diferencën. Kur vlera e pagesës së lidhjeve radio të modifikuar apo të ndryshuar, është më vogël se ajo e fillimit të vitit, subjekti nuk do të rimbursohet për diferencën. 
6. Gjerësia e kanalit radio për lidhjet fikse radio në brezin e frekuencave: 
Deri në 30 MHz (≤ 30MHz) është 10 kHz ; dhe 
Mbi 30 MHz (>30 MHz) është 25 kHz. 
7.Pagesa vjetore për lidhjet fikse radio janë sipas tabelës nr. 3 

Tabela nr.3 

	Brezi i frekuencave
	Gjerësi kanali (BW)

	
	BW≤3.5MHz
	3.5<BW≤2OMHz
	20<W≤40MHz
	BW>4OMHz

	f≤ 1 GHz
	50 000
	--
	--
	--

	1GHz < F ≤ 14 GHz
	60 000
	78 000
	90 000
	120 000

	14 GHz < F≤ 20 GHz
	55 000
	70 000
	80 000
	100 000

	20 GHz < F≤37 GHz
	45 000
	60 000
	70 000
	80 000

	37 GHz < F≤ 39.5 GHz
	35 000
	45 000
	55 000
	65 000

	F> 39.5 GHz
	10 000
	13 000
	15 000
	20 000



2.4 Shërbimi radio FWA/BWA 
1. Pagesat vjetore për përdorimin e brezave të frekuencave (3.41- 3.5)/(3.6-3.80 GHz, (10,15-10,3)/(10.5-10.65) GHz, (24.5— 26.5) dhe (27.5-29.5) GHz do të jenë: 
a) Përdorim në zonë lokale/rajonale: 
Tabela nr.4
	Gjerësia e brezit MHz 
	Pagesa vjetore në lekë 

	B ≤ 7 MHz 
	200 000 

	7MHz <B ≤14 MHz 
	400 000 

	14 MHz <B ≤ 28 MHz 
	600 000 









b) Përdorim kombëtar:
        Tabela nr.5

	Brezi i frekuencave (GHz) 
	Pagesa në lekë për çdo 1 MHz gjerësi brezi

	3.41 —3.8
	80 000 lekë

	10.1 — 10.7
	60 000 lekë

	24.5—26.5 dhe 
27.5-29.5
	50 000 lekë



2. Llogaritja e gjerësisë së brezit do të bëhet duke marrë në konsideratë të dy pjesët e brezit në rastin FDD, d.m.th për brez 2x5 MHz, në dispozicion të sipërmarrësit, llogaritja e pagesës do të bëhet me brez me gjerësi 10 MHz. 
2.5 Shërbimet satelitore 
1. Pagesa vjetore për përdorimin e frekuencave, kur sistemi satelitor ka vetëm një stacion satelitor tokësor fiks, fuqia EIRP, e të cilit është më e madhe se 50 dBW ( EIRP> 50 dBW ) dhe frekuenca e punës është në një apo te dy brezat e frekuencës së përdorimit ekskluziv, përcaktohet nga tabela nr.5. 

      								     Tabela nr.6

	Brezi i frekuencave
	Fuqia EIRP 
(dBW)
	Numri i pajisjeve
	Pagesa vjetore 
(në lekë)

	(12,5-12,75)GHz ose 
(14,0-14,25) GHz
	<50
	
	Nuk aplikohet 
pagesë


	
	≥ 50
	 Deri në10 SES

	
20 000

	
	
	Për çdo SES shtesë mbi numrin 10

	Do të shtohet 
pagesa 3 000 lekë



2. Pagesa vjetore, kur stacioni satelitor tokësor fiks, i vetëm në sistem, përdor një frekuencë pune të ndryshme nga ato të brezave të frekuencave të dhëna më lart në pikën 1, pra frekuenca të brezave joekskluzive, dhe kjo frekuencë është në brezat e frekuencës më të madhe se 3GHz ( f>3 GHz), dhe ky stacion satelitor tokësor fiks operon vetëm me një stacion hapësinor, është në vartësi të gjerësisë së spektrit të përdorur, fuqia EIRP së transmetimit, brezit të frekuencave dhe llogaritet sipas tabela nr.7. 

Pagesa vjetore (lekë)   								Tabela nr.7

	Brezi i frekuencës 
(GHz)
	Gjerësia e brezit 
(MHz)
	EIRP<50
dBW
	50 dBW≤  
EIRP ≤ 75dBW
	EIRP>75dBW

	3-10
	BW<0.5
	100 000
	125 000
	150 000

	
	0.5 ≤ BW<2
	125 000
	150 000
	175 000

	
	2 ≤ BW<11
	150 000
	175 000
	200 000

	
	11≤ BW <40
	175 000
	200 000
	225 000

	
	40 ≤ BW ≤  80
	200 000
	225 000
	250 000

	
	BW> 80
	200 000+ (BW- 
80) x 3 000
	225 000+ 
(BW — 80) x 
3 000
	250 000 +(BW – 80) x 3 000

	10-15
	BW <0.5
	50 000
	75 000
	100 000

	
	0.5≤BW <2
	75 000
	100 000
	125 000

	
	2≤BW<11
	100 000
	125 000
	150 000

	
	11≤BW <40
	125 000
	150 000
	175 000

	
	40≤BW<80
	150 000
	175 000
	200 000

	
	BW> 80
	150 000+ 
(BW — 80) x 
3 000
	175 000+ 
(BW — 80) x 
3 000
	200 000+ 
(BW — 80) x 3 000

	15-20
	BW <0.5
	35 000
	60 000
	85 000

	
	0.5 ≤ BW <2
	60 000
	85 000
	110 000

	
	2≤BW <11
	85 000
	110 000
	135 000

	
	11 ≤BW<40
	110 000
	135 000
	160 000

	
	40≤ BW<80
	135 000
	160 000
	185 000

	
	BW>80
	135 000+ 
(BW - 80) x 3 000
	160 000+ 
(BW - 80) x 3 000
	185 000+ 
(BW - 80) x 3 000

	20-30
	BW <0.5
	25 000
	50 000
	75 000

	
	0.5 ≤ BW<2
	50 000
	75 000
	100 000

	
	2≤BW <11
	75 000
	100 000
	125 000

	
	11 ≤ BW<40
	100 000
	125 000
	150 000

	
	40 ≤ BW <80
	125 000
	150 000
	175 000

	
	BW > 80
	125 000+ 
(BW- 80) x 3 000
	150 000+ 
(BW-80) x 3 000
	175 000+ 
(BW - 80) x 3 000

	>30
	BW<0.5
	10 000
	35 000
	60 000

	
	0.5 ≤ BW<2
	35 000
	60 000
	85 000

	
	2 ≤ BW<11
	60 000
	85 000
	110 000

	
	11≤ BW<40
	85 000
	110 000
	135 000

	
	40 ≤ BW<80
	110 000
	135 000
	160 000

	
	BW >80
	110 000+ 
(BW- 80) x3 000
	135 000+ 
(BW-80) x 3 000
	160 000+ 
(BW-80) x 3 000



3. Pagesa vjetore për përdorimin e frekuencave, për sistem stacionesh satelitore (teleport) i përbërë nga dy ose më shumë stacione tokësore satelitore fikse (jo të transportueshme), të vendosura në vende të caktuara, të aftë për të transmetuar në të njëjtën kohë, në më shumë se një frekuencë, me më shumë se një stacion satelitor të hapësirës, të cilët bashkërisht sigurojnë, komunikimet elektronike brenda rrjetit, bëhet në bazë të shumës së gjerësive të spektrit të frekuencës, që përdor çdo stacion tokësor satelitor në përbërje të sistemit ( teleportës) dhe zbatohen vlerat e tabelës nr.7. 

Tabela nr.8
	Gjerësi e brezit BW
	Pagesa për 1 vit (12 muaj) në lekë

	BW ≤ 500 kHz
	600 000

	500 kHz < BW ≤2 MHz
	700 000

	2 MHz<BW≤ 11 MHz 
	900 000

	11 MHz < BW ≤40 MHz 
	1 000 000

	40 MHz < BW ≤ 80 MHz 
	1 500 000

	BW>80 MHz, për çdo 1 MHz, gjerësi 
spektri ose pjesë të 1 MHz. 
	1 500 000 + (BW — 80) x 15 000



a) Për çdo shtesë në numrin e stacioneve satelitore tokësore fikse, pagesa vjetore do të shtohet me 150 000 lekë. 
b) Për çdo shtesë në numrin e stacioneve satelitore hapësinore, për të siguruar komunikimin me një apo më shumë stacione satelitore tokësore fikse të sistemit, pagesa vjetore do të shtohet me 150 000 lekë. 
2.6 Pagesa për shërbime të tjera radio, leje dhe autorizime. 

Tabela nr.9

	Nr
	Emërtimi
	Pagesa vjetore (në lekë)

	1.Shërbimin aeronautik, detar, radio përcaktimit, radio navigacionit

	1.1
	Sistem radio komunikimi aeronautik në tokë, pavarësisht numrit të stacioneve bazë, të stacioneve të lëvizshme dhe portative
	15 000

	1.2
	Sistem radio në avion me aftësi ngritëse deri 2750 kg
	10 000

	1.3
	Sistem radio në avion me aftësi ngritëse mbi 2750 kg
	15 000

	1.4
	Sistem radio për navigim, identifikim, përcaktim pozicioni, sinjalizim etj.
	3 000

	1.5
	Sistem radio komunikimi në anije
	7 500

	1.6
	Shenjë thirrje anije
	2 500

	1.7
	Kodi MMSI
	2 500

	1.8
	Kodi AAIC (Kodi identifik autoritetit të llogarisë)
	3 000

	2.
	Shërbimi radioamator dhe operator radiodetar

	2.1
	Certifikatë radioamatori
	500

	2.2
	Stacion radioamator – leje transmetimi dhe shenjë thirrje aplikim individual
	500

	2.3
	Stacion radioamator – leje transmetimi dhe shenjë thirrje aplikim i shoqërisë/klubit radioamator
	500

	2.4
	Stacion radio amator – leje transmetimi radioamatori të huaj
	

	2.5
	Stacion radio amator – leje transmetimi
radioamatori të huaj
	1 -mujore
	500

	
	
	3 -mujore
	1 000

	
	
	6 -mujore
	2 000

	2.6
	Certifikatë operator radio detar
	çdo 3 vjet
	3 000

	3. Për kërkim dhe eksperimentimi pajisjesh
	

	3.1
	Stacion, stacione radio me qëllim kërkimi matjeje dhe testimi e eksperimentimi të pajisjeve
	Pagesa për 3 muaj, proporcionale me pagesën vjetore, të llogaritur sipas tabelës së shërbimit përkatës radio

	4.
	 Miratim tipi pajisjesh
	

	4.1
	Certifikatë konformiteti pajisjesh për subjektet tregtare vendase
	3 000,00 vetëm një herë

	4.2
	Certifikatë konformiteti pajisjesh për subjektet jotregtare vendase
	1 000,00 vetëm një herë

	4.3
	Certifikatë konformiteti pajisjesh për subjektet e huaja
	100 euro vetëm një herë 












3. Pagesa për përcaktimin dhe përdorimin e numrave dhe serive numerike
(Propozimi përfundimtar pas vërejtjeve të operatorëve)

Tabela nr.10 (në lekë)
	Nr
	Emërtesa
	Pagesa për caktimin e numrave dhe serive numerike
	Pagesa vjetore për përdorim të numrave dhe serive numerike

	1
	Numra gjeografikë:
-Bllok 1 000 numrash
-Bllok 10 000 numrash
	
1 000
1 000
	
1 000
4 000

	2
	Numra jogjeografikë për:
Shërbimin e komunikimeve publike të lëvizshme
Shërbimin Paging (63)
Shërbimin e komunikimeve personale (700)
-Bllok 1 000 numrash
-Bllok 10 000 numrash
	




1 000
1 000
	




2 000
5 000

	3
	Numra jogjeografikë për:
Shërbimin Free-Phone (800) –numër jeshil
Shërbimin me ndarje të kostos (808)-numër blu
	
1 000
	
25 000

	4
	Numra jogjeografikë për:
Shërbimi data, network, internet (717)
Rrjeta për qëllime specifike (711)
Shërbimi posta zanore (712)
Rrjeta virtuale private (713)
	

1 000

	

25 000

	5
	Numra jogjeografikë për:
Shërbimin me ndarje të ardhurash (900)
Shërbimin e kartës së parapaguar (801)
	
1 000

	
25 000

	6
	Kodi i shkurtër për shërbimin SMS/MMS me vlerë të shtuar (VAS), formati 5XXXX (ku X=0÷9):
-numër individual
-bllok 10 numrash
	

1 000
2 000
	

20 000
100 000

	7
	Kodi i shkurtër i harmonizuar në nivel europian (HESC),
Formati :11 X dhe 19X (ku X=0÷9)
	

1 000
	

Pa pagesë

	8
	Kodi i shkurtër i urgjencës,
Formati 12X ((ku X=5÷9) 
	
1 000
	
Pa pagesë

	9
	Kodi i aksesit për bartësin,
Formati 10XX ((ku X=0÷9)
	
2 000
	
40 000

	10
	Kodi i rrugëzimit për portabilitetin e numrit,
Formati 99XX ((ku X=0÷9)
	1 000

	20 000

	11
	Kodi i pikës kombëtare të sinjalizimit - NSPC
	1 000
	20 000

	12
	Kodi i pikës ndërkombëtare të sinjalizimit - ISPC
	2 000

	50 000

	13
	Kodi i rrjetit mobile –MCC/MNC
	2 000
	50 000

	14
	Kodi i identifikimi të rrjetit, transmetimit të dhënash DNIC
	2 000
	50 000



Shënim: Pagesa për rastet e rezervimit të numeracionit dhe kërkesës për numeracion për aplikime eksperimentale ose të përkohshme është 50% e vlerës së parashikuar në tabelën më sipër. 



VENDIM
Nr.600, datë 23.7.2010

PËR SHPRONËSIMIN, PËR INTERES PUBLIK, TË PRONARËVE TË PASURIVE TË PALUAJTSHME, PRONË PRIVATE, QË PREKEN NGA NDËRTIMI I SEGMENTIT RRUGOR “RRUGA HYRËSE, BERAT”

Në mbështetje të nenit 100 të Kushtetutës, të neneve 5, pika 1, 20 e 21  të ligjit nr.8561, datë 22.12.1999 “Për shpronësimet dhe marrjen në përdorim të përkohshëm të pasurisë, pronë private, për interes publik”, dhe të nenit 8 të ligjit nr.9836, datë 26.11.2007 “Për Buxhetin e Shtetit, për vitin 2008”, të ndryshuar,  me propozimin e  Ministrit të Punëve Publike dhe Transportit, Këshilli i Ministrave

VENDOSI:

1. Shpronësimin, për interes publik, të pronarëve të pasurive  të paluajtshme, pronë private, që preken nga ndërtimi i segmentit rrugor “Rruga hyrëse, Berat”.
2. Shpronësimi bëhet në favor të Drejtorisë së Përgjithshme të Rrugëve.
3. Pronarët e pasurive  të paluajtshme,  që shpronësohen, të kompensohen në vlerë të plotë, sipas masës përkatëse, që paraqitet në tabelën bashkëlidhur  këtij  vendimi, për sipërfaqen 1 236 (një mijë e dyqind e tridhjetë e gjashtë) m2, tokë truall, të vlerësuar me çmimin 3100 (tre mijë e njëqind) lekë/m2, me vlerë 3 831 600  (tre milionë e tetëqind e tridhjetë e një mijë e gjashtëqind) lekë,  si dhe për objekt, me vlerë  318 883 (treqind e tetëmbëdhjetë mijë e tetëqind e tetëdhjetë e tre) lekë,  me një vlerë të përgjithshme shpronësimi 4 150 483  (katër milionë e njëqind e pesëdhjetë mijë e katërqind e tetëdhjetë e tre) lekë.
4. Shpenzimet procedurale, në vlerën 655 000 (gjashtëqind e pesëdhjetë e pesë mijë) lekë, do të përballohen nga Drejtoria e Përgjithshme e Rrugëve. 
5. Vlera e përgjithshme e shpronësimit, 4 150 483  (katër milionë e njëqind e pesëdhjetë mijë e katërqind e tetëdhjetë e tre) lekë, të përballohet nga “Llogaria e veçantë” e Ministrisë së Financave në Bankën e Shqipërisë “Fondi i shpronësimeve.
6. Shpronësimi të fillojë më 30.7.2010 dhe të përfundojë më 30.10.2010.
7. Pronarët e përmendur në listën që i bashkëlidhet këtij vendimi, për të cilët është bërë shënimi “Konfirmuar nga ZRPP-ja”,  të kompensohen, për efekt shpronësimi, pasi të kenë paraqitur dokumentacionin e plotë të pronësisë pranë Drejtorisë së Përgjithshme të Rrugëve.
8. Pronari, për të cilin në kolonën “Shënime” është bërë shënimi “Konfirmuar nga ZRPP-ja “Objekti në proces legalizimi”, të kompensohet për vlerën e objektit,  pasi të kenë përfunduar procedurat përkatëse të legalizimit e të regjistrimit, si dhe pasi të ketë dorëzuar dokumentacionin e pronësisë pranë Drejtorisë së Përgjithshme të Rrugëve.
9. Drejtoria e Përgjithshme e Rrugëve të kryejë likuidimin e pronarëve, për të cilët është bërë shënimi  “Konfirmuar nga  ZRPP-ja”, në bazë të dokumentacionit të plotë të pronësisë.
10.  Drejtoria e Përgjithshme e Rrugëve do të kryejë likuidimin e pronarit, për të cilin është bërë shënimi “Konfirmuar nga ZRPP-ja, “Objekti në  proces legalizimi” pasi të kenë përfunduar procedurat përkatëse të legalizimit e të regjistrimit, si dhe pasi ky pronar të ketë paraqitur dokumentacionin e pronësisë.
11.  Zyra Vendore e Regjistrimit të Pasurive të Paluajtshme, Berat, në bashkëpunim me Drejtorinë e Përgjithshme të Rrugëve, brenda 30 (tridhjetë) ditëve nga data e miratimit të këtij vendimi, të fillojë procedurat për hedhjen e trupit të rrugës mbi hartat treguese të regjistrimit, sipas planimetrisë së shpronësimeve që do t’i vihet në dispozicion nga Drejtoria e Përgjithshme e Rrugëve, si dhe të bëjë kalimin e pronësisë për pasuritë  e shpronësuara në favor të shtetit.

12.  Zyra Vendore e Regjistrimit të Pasurive të Paluajtshme, Berat, të pezullojë të gjitha  transaksionet me pasuritë e shpronësuara deri në çastin kur do të realizohen procesi i hedhjes së trupit të rrugës mbi hartat treguese të regjistrimit, si dhe kalimi i pronësisë për pasuritë e shpronësuara.
13.  Ngarkohen Ministria e Punëve Publike dhe Transportit, Ministria e Financave Drejtoria e Përgjithshme e Rrugëve dhe Zyra e Regjistrimit të Pasurive të Paluajtshme, Berat, për zbatimin e këtij vendimi.
Ky vendim hyn në fuqi menjëherë dhe botohet në  Fletoren  Zyrtare. 

Kryeministri
Sali Berisha

















5406


5405


REPUBLIKA E SHQIPËRISË 
DREJTORIA E PËRGJITHSHME E RRUGËVE
DREJTORIA E SHPRONËSIMEVE

Lista e pronarëve të cilët preken nga ndërtimi i rrugës hyrëse Berat

	Nr
	Pronari
	ZK
	Nr.Pas
	Tokë truall
	Objekt
Vlera lekë
	Vlera
Totale lekë
	Shënime

	
	Emri
	Atësia
	Mbiemri
	
	
	Sip.
	Çmimi
	Vlera
	
	
	

	1
	Shefit
	
	Kasapi
	8501
	2/99
	180 
	3100 
	558000 
	
	558000 
	Konfirmuar nga ZRPP 

	2
	Jemin
	
	Toto
	8501
	2/120 
	74 
	3100 
	229400 
	
	229400 
	Konfirmuar nga ZRPP 

	3
	Jemin
	
	Toto
	8501
	2/12 1 
	32 
	3100 
	99200 
	
	99200 
	Konfirmuar nga ZRPP 

	4
	Sulejman
	
	Toto
	8501
	2/123 
	40 
	3100 
	124000 
	
	124000 
	Konfirmuar nga ZRPP 

	5
	Xhevair
	Isuf
	Gega
	8501
	2/128 
	155 
	3100 
	480500 
	
	480500 
	Konfirmuar nga ZRPP 

	6
	Safet
	
	Tomorri
	8501
	2/142 
	235 
	3100 
	728500 
	318883
	1047383 
	Konfirmuar nga ZRPP; 
Objekti në “Proces Legalizimi” 

	7
	Vasil
	
	Papa
	8501
	6/74 
	17 
	3100 
	52700 
	
	52700 
	Konfirmuar nga ZRPP 

	8
	Vasil
	
	Papa
	8501
	6/75 
	14 
	3100 
	43400 
	
	43400 
	Konfirmuar nga ZRPP 

	9
	Sadush
	
	Skrevani
	8501
	6/73 
	133 
	3100 
	412300 
	
	412300 
	Konfirmuar nga ZRPP 

	10
	Blerim
	
	Daji
	8501
	6/86 
	62 
	3100 
	192200 
	
	192200 
	Konfirmuar nga ZRPP 

	11
	Resul
	
	(Eskiu) Gusho
	8501
	6/85 
	200 
	3100 
	620000 
	
	620000 
	Konfirmuar nga ZRPP

	12
	Dashnor
	
	Xhamari
	8501
	6/78 
	20 
	3100 
	62000 
	
	62000 
	Konfirmuar nga ZRPP

	13
	Lutfi
	
	Kabilo
	8501
	6/20
	37
	3100 
	114700
	
	114700
	Konfirmuar nga ZRPP

	14
	Fatmir
	
	Hoxha
	8501
	7/234
	29
	3100 
	89900
	
	89900
	Konfirmuar nga ZRPP

	15
	Besnik
	
	Bardhi
	8501
	3/90
	5
	3100 
	15500
	
	15500
	Konfirmuar nga ZRPP

	16
	Kujtim
	
	Jaho
	8501
	3/92
	3
	3100
	9300
	
	9300
	Konfirmuar nga ZRPP

	
	
	Totali
	
	
	
	1236
	
	3831600
	318883
	4150483
	Konfirmuar nga ZRPP









VENDIM
Nr.601, datë 23.7.2010

PËR KALIMIN NË PËRGJEGJËSI ADMINISTRIMI, MINISTRISË SË PUNËVE PUBLIKE DHE TRANSPORTIT, PËR ENTIN KOMBËTAR TË BANESAVE, TË OBJEKTIT “ISH-KOPSHTI NR.26”, NË TIRANË, ME QËLLIM PRIVATIZIMI

Në mbështetje të nenit 100 të Kushtetutës, të neneve 8, 10, 11 e 13 të ligjit nr.8743, datë 22.2.2001 “Për pronat e paluajtshme të shtetit”, të ndryshuar, dhe ligjit nr.9232, datë 13.5.2004 “Për programet sociale, për strehimin e banorëve të zonave urbane”, të ndryshuar, me propozimin e Ministrit të Punëve Publike dhe Transportit dhe Ministrit të Brendshëm, Këshilli i Ministrave

VENDOSI:

1. Kalimin në përgjegjësi administrimi, Ministrisë së Punëve Publike dhe Transportit, për Entin Kombëtar të Banesave, të pronës së paluajtshme shtetërore, objektit “ish-kopshti nr.26”, në rrugën “Kostaq Cipo”, Tiranë, me numër pasurie 5/131, numër kadastral 8180, P-7, me numër rendor 346, në listën që i bashkëlidhet vendimit nr.834, datë 13.12.2006 të Këshillit të Ministrave “Për miratimin e listës së pjesshme të inventarit të pronave të paluajtshme shtetërore, që janë në juridiksionin territorial dhe administrativ të Bashkisë Tiranë të qarkut të Tiranës”.
2. Ngarkohet Enti Kombëtar i Banesave të lidhë kontratat e privatizimit me banorët, të përfshirë në listën që i bashkëlidhet këtij vendimi, sipas kushteve të privatizimit, të përcaktuara me udhëzim të veçantë të Ministrit të Punëve Publike dhe Transportit.
3. Ngarkohen Ministri i Brendshëm, Ministri i Punëve Publike dhe Transportit, kryeregjistruesi i Pasurive të Paluajtshme të Republikës së Shqipërisë dhe Enti Kombëtar i Banesave të ndjekin procedurat e nevojshme për zbatimin e këtij vendimi.
Ky vendim hyn në fuqi pas botimit në Fletoren Zyrtare.
 
Kryeministri
Sali Berisha


Tabela nr.1
	Nr.
	Emër, mbiemër

	1
	Dylber Sadik Vasha

	2
	Tomor Sadik Vasha

	3
	Artur Estref Myrteza

	4
	Fatbardha Izet Myrteza

	5
	Elida Hysen Burimi

	6
	Ramadan Hysen Metko

	7
	Pembe Ali Ceku

	8
	Bardhyl Bektash Vasha

	9
	Napolon Ferid Myrteza

	10
	Ferit Avdyl Myrteza







VENDIM
Nr.602, datë 23.7.2010

PËR NJË NDRYSHIM NË VENDIMIN NR.277, DATË 18.7.1997 TË KËSHILLIT TË MINISTRAVE “PËR PËRFITIMET NGA STATUSI I TË VERBËRIT”, TË NDRYSHUAR

Në mbështetje të nenit 100 të Kushtetutës dhe të nenit 6 të ligjit nr.8089, datë 28.3.1996 “Për statusin e të verbërit”, të ndryshuar, me propozimin e Ministrit të Punës, Çështjeve Sociale dhe Shanseve të Barabarta, Këshilli i Ministrave

VENDOSI:

1. Në fjalinë e parë të pikës 4 të vendimit nr.277, datë 18.7.1997 të Këshillit të Ministrave, të ndryshuar, fjalët “… çdo vit, me ritmet e rritjes së pagës minimale, në shkallë vendi, por masa e indeksuar e pagesës të mos jetë më shumë se masa e pensionit minimal në qytet, në shkallë vendi ...” zëvendësohen  me “... me indeksin e çmimeve të konsumit ...”.
2. Ngarkohen Ministria e Punës, Çështjeve Sociale dhe Shanseve të Barabarta, Ministria e Financave, Shërbimi Social Shtetëror dhe njësitë e qeverisjes vendore për zbatimin e këtij vendimi.
Ky vendim hyn në fuqi pas botimit në Fletoren Zyrtare.

Kryeministri
Sali Berisha


Vendim
Nr.603, datë 23.7.2010

PËR DISA NDRYSHIME  NË VENDIMIN NR.618, DATË 7.9.2006  TË KËSHILLIT TË MINISTRAVE “PËR PËRCAKTIMIN  E KRITEREVE, TË DOKUMENTACIONIT DHE MASËS SË PëRFITIMIT TË PAGESËS PËR PERSONAT ME AFTËSI TË KUFIZUAR”, TË NDRYSHUAR

Në mbështetje të nenit 100 të Kushtetutës, të neneve 11, pika 1, e 20, pika 3 të ligjit nr. 9355, datë 10.3.2005 “Për ndihmën dhe shërbimet shoqërore”, dhe të nenit 15 të ligjit nr.8626, datë 22.6.2000 “Statusi i invalidit paraplegjik dhe tetraplegjik”, të ndryshuar, me propozimin e Ministrit të Punës, Çështjeve Sociale dhe Shanseve të Barabarta, Këshilli i Ministrave

VENDOSI:

1. Në pikat 8 e 13 të vendimit nr.618, datë 7.9.2006 të Këshillit të Ministrave, të ndryshuar, fjalët “... çdo vit, me ritmet e rritjes së pagës minimale, në shkallë vendi, por masa e indeksuar e pagesës të mos jetë më shumë se masa e pensionit minimal në qytet, në shkallë vendi …” zëvendësohen me “... me indeksin e çmimeve të konsumit ...”.
2. Ngarkohen Ministria e Financave, Ministria e Punës, Çështjeve Sociale dhe Shanseve të Barabarta, Shërbimi Social Shtetëror dhe njësitë e qeverisjes vendore për zbatimin e këtij vendimi.
Ky vendim hyn në fuqi pas botimit në Fletoren Zyrtare.

Kryeministri
Sali Berisha



VENDIM
Nr.604, datë 23.7.2010

PËR NJË NDRYSHIM  NË VENDIMIN NR.31, DATË 20.1.2001  TË KËSHILLIT TË MINISTRAVE “PËR PËRFITIMET NGA STATUSI I INVALIDIT PARAPLEGJIK DHE TETRAPLEGJIK”, TË NDRYSHUAR

Në mbështetje të nenit 100 të Kushtetutës dhe të nenit 15 të ligjit nr.8626, datë 22.6.2000 “Statusi i invalidit, paraplegjik dhe tetraplegjik”, me propozimin e Ministrit të Punës, Çështjeve Sociale dhe Shanseve të Barabarta, Këshilli i Ministrave

VENDOSI:

1.  Në fjalinë e parë të pikës 4 të vendimit nr.31, datë 20.1.2001 të Këshillit të Ministrave, të ndryshuar, fjalët  “... çdo vit, me ritmet e rritjes së pagës minimale, në shkallë vendi, por masa e indeksuar e pagesës të mos jetë më shumë se masa e pensionit minimal në qytet, në shkallë vendi ...” zëvendësohen me “... me indeksin e çmimeve të konsumit ...”. 
2.  Ngarkohen Ministria e Financave, Ministria e Punës, Çështjeve Sociale dhe Shanseve të Barabarta, Shërbimi Social Shtetëror dhe njësitë e qeverisjes vendore për zbatimin e këtij vendimi.
Ky vendim hyn në fuqi pas botimit në Fletoren Zyrtare.

Kryeministri
Sali Berisha


Vendim
Nr.605, datë 8.7.2010

Për disa ndryshime në vendimin nr.1093, datë 2.7.2008 “Për miratimin e strukturës dhe të niveleve të pagave të punonjësve të sistemit tatimor”, të ndryshuar

Në mbështetje  të nenit 100 të Kushtetutës, të nenit 5/1 të ligjit nr.8487, datë 13.5.1999 “Për kompetencat për caktimin e pagave të punës”, dhe të ligjit nr.10190, datë 26.11.2009 “Për buxhetin e vitit 2010”, me propozimin e Ministrit të Brendshëm dhe Ministrit të Financave, Këshilli i Ministrave

Vendosi:

1. Në vendimin nr.1093, datë 2.7.2008, të ndryshuar bëhen këto ndryshime:
a) Lidhja nr.1, e përmendur në pikën 1, zëvendësohet me lidhjen me të njëjtin numër “Struktura dhe nivelet e pagave për punonjësit e tatimeve”, bashkëlidhur këtij vendimi dhe është pjesë përbërëse e tij.
b) Pika 2 ndryshohet, si më poshtë vijon:
“2. Paga e grupit (kolona 2) e lidhjes nr.1, është sipas lidhjes nr.3, që i bashkëlidhet këtij vendimi dhe është pjesë përbërëse e tij.”.
2. Efektet financiare, që rrjedhin nga zbatimi i këtij vendimi, do të përballohen nga fondet e parashikuara për rritjen e pagave për vitin 2010.
3. Ngarkohet Ministria e Financave për zbatimin e këtij vendimi.
Ky vendim hyn në fuqi pas botimit në Fletoren Zyrtare dhe i shtrin efektet nga data 1 korrik 2010.
Kryeministri
Sali Berisha

Lidhja nr.1

Struktura dhe nivelet e pagave për punonjësit e sistemit të tatimeve

	
	PAGA MUJORE

	
	
	
	EMËRTIMI
	PAGA INDIVIDUALE
	SHTESA E POZICIONIT

	Kategoria
e vendit të punës
	Kategoria e pagës
	Paga e grupit (PG)
	
	Shtesa vjetore për vjetërsi (SHV)
	Shtesa për kualifikim (SHK)
	Shtesa e pozicionit (SHP)
	Shtesa për kushte pune

	1
	2
	3
	4
	5
	6
	7
	8

	
	II-a
	1
	Drejtor i Përgjithshëm
	2%
	
	105 000
	20 000

	
	II-b
	1
	Zv/drejtor i përgjithshëm
	2%
	
	88 000
	15 000

	A
	III-a
	1
	Drejtor drejtorie në drejtorinë e përgjithshme. Drejtor i drejtorisë rajonale.
	2%
	
	71 000
	15 000

	B
	III-a/1
	1
	Përgjegjës/shef sektori në drejtorinë e përgjithshme.
Drejtor drejtorie në drejtoritë rajonale.
	2%
	
	62 000
	14 000

	
C.1
	III-b
	1
ose
2
	Përgjegjës/shef sektori/zyre në drejtoritë rajonale.
Inspektor i parë. Inspektor i auditit të brendshëm.
Përgjegjës sektori në drejtoritë mbështetëse në drejtorinë e përgjithshme.
Inspektor hetimi në Drejtorinë e Përgjithshme të Tatimeve.
	2%
	
	54 000
	12 000

	
	III-b
	1
ose
2
	
Përgjegjës zyre në Task-Forcë
	2%
	
	54 000
	17 000

	


C.2
	IV-a
	1
ose
2
ose
3
	Inspektor i dytë. Specialist në Drejtorinë e Përgjithshme.
Inspektor hetimi në Drejtorinë e Përgjithshme dhe në drejtoritë rajonale.
	2%
	
	43 000
	12 000

	
	IV-b
	1
ose
2
ose
3
	
Specialist në Drejtorinë e Përgjithshme.Inspektor hetimi/Specialist në drejtoritë rajonale.
	2%
	
	33 000
	10 000

	
C.3
	IV-c
	1
ose
2
ose
3
	

Specialist
	2%
	
	25 000
	5000

	






D.1
	IV-b
	1
ose
2
ose
3
	
Sekretar në drejtorinë e përgjithshme
	2%
	
	33 000
	5000

	
	IV-c
	1
ose
2
ose
3
	


Sekretar në drejtoritë rajonale.
	2%
	
	25 000
	5000

	
	
	
	Nëninspektor
	1%
	
	28 000
	10 000







Lidhja nr.3

Vlera e pagës së grupit për grupet e diplomave të arsimit universitar

	Grupi i diplomës
	Lloji i diplomës
	Vlera

	1
	Diplomë e Nivelit të Dytë (DND)
Diplomë e Integruar e Nivelit të Dytë (DIND).
Të barasvlefshme me to sipas legjislacionit të arsimit të lartë
	12 000 lekë

	2
	Diplomë e Nivelit të Parë (DNP) apo të barasvlefshme me to sipas legjislacionit të arsimit të lartë + Master i Nivelit të Parë (MNP)
	11 000 lekë

	3
	Diplomë e Nivelit të Parë (DNP)
Të barasvlefshme me to sipas legjislacionit të arsimit të lartë
	10 000 lekë





Urdhër
Nr.434, datë 16.8.2010

Për rilicencimin e agjencisë së administrimit kolektiv të së drejtës së autorit në fushën e muzikës dhe regjistrimeve mekanike të saj “Albautor”

Duke marrë parasysh propozimin e Zyrës Shqiptare për të Drejtën e Autorit nr.615, Prot., datë 28.7.2010 për rilicencimin e Agjencisë “ALBAUTOR” për të ushtruar dhe mbrojtur të drejtat e autorëve në fushën e muzikës dhe të gjitha të drejtat e regjistrimeve mekanike të pronësisë artistike,

Konstatova:

Se, në përmbushje të detyrimeve që burojnë nga ligji nr.9380, datë 28.4.2005 “Për të drejtat e autorit dhe të drejtat e tjera të lidhura me të”, i ndryshuar, është kompetencë e Ministrit të Turizmit, Kulturës, Rinisë dhe Sporteve miratimi i ridhënies së licencës kësaj Agjencie në fushën e muzikës dhe të gjitha të drejtat e regjistrimeve mekanike të pronësisë artistike.
Për sa më sipër, në mbështetje të nenit 102 pika 4 të Kushtetutës, të nenit 124 pika 1 të Kodit të Procedurave Administrative dhe të neneve 108, pika 1 dhe 109, pikat 2 dhe 3 të ligjit nr.9380, datë 28.4.2005 “Për të drejtat e autorit dhe të drejtat e tjera të lidhur me të”,

Urdhëroj:

1. Rilicencimin e Agjencisë së Administrimit Kolektiv të së Drejtës së Autorit “ALBAUTOR” në fushën e muzikës dhe të gjitha të drejtat e regjistrimeve mekanike të pronësisë artistike.
2. Afati i licencës është 3 (tre) vjet nga hyrja në fuqi e këtij urdhri.
Ky urdhër hyn në fuqi pas botimit në Fletoren Zyrtare.

Ministri i Turizmit, Kulturës,
 Rinisë dhe Sporteve
Ferdinand Xhaferaj

[image: Licenca per sot]
image3.jpeg

REPUBLIKA E SHQIPERISE
MINISTRIA E TURIZMIT, KULTURES, RINISE DHE SPORTEVE
ZYRA SHQIPTARE PER TE DREJTEN E AUTORIT
MINISTRI

LICENCE

N A 9:?385

Némbéshtetje té ligjit Nr. 9380, dt 28.04.2005 “Pér té Drejtén e Autorit dhe té Drejtat e Tjera té Lidhura me t&” dhe V.K. M Nr.
232, daté 19.04.2006, Ministri i Turizmit, Kulturés, Rinisé dhe Sporteve, mbasikonstatoi se dokumentacioni i paraqitur nga

Agjensia “Albautor”, éshté né pérputhje me kérkesat e pércaktuara né kuadrin ligjor né fuqi pér té drejtat e autorit dhe t& tjera
té lidhura me té,

VENDOSI:

Té rilicencojé subjektin “ALBAUTOR”
si Agjenci e Administrimit Kolektiv té t& Drejtave té Autorit pér degén e artit:
“Muzika dhe té gjitha té drejtat e regjistrimeve mekanike té pronesisé artistike ”
Njohur si person juridik me Vendimet e té Gjykatés sé Rrethit Gjyqésor Tirané Nr.587/1 daté 15.07.2005 dhe
Nr. 587/3, daté 30.03.2010
Person i tatueshém me Nr. NIPT: J81512003D,
Selia: Rr. “Andon Zako Cajupi”, Nd. 18, H.5. Njésia Bashkiake Nr. 5, Tirané, Shqipéri.

Drejtor Ekzekutiv: Z.Idar BISTRI
Ligenca éshté e vlefshme pér njé periudhé 3 (tri) vjegare Ligenca duhet té ekspozohet né zyrat e agjensisé
Kjo ligencé hyn né fuqi pas botimit né fletoren zyrtare.

